2014 (2013) m. veiklos rezultatai ir suteiktos paslaugos

1. Buvo stebimi susitarimai dėl dotacijų, sudaryti pagal programą „Horizontas 2020“, kvietimus teikti pasiūlymus dėl dotacijų pradedantiems tyrėjams, dotacijų konsolidatoriui ir pažengusiems tyrėjams bei dotacijų koncepcijai pagrįsti (angl. Proof-of-Concept Grants). Programos „Horizontas 2020“ darbo programa įgyvendinama skelbiant metinius kvietimus teikti pasiūlymus, po kurių pateikiamas (išorės ekspertų) įvertinimas, parengiami ir pasirašomi susitarimai dėl dotacijų ir pabaigoje atliekama projektų įgyvendinimo priežiūra. Po kiekvieno kvietimo teikti pasiūlymus sudaromi sutarimai dėl dotacijų, pagal kuriuos projektai trunka apie penkerius metus. 2. Buvo vykdomi 2014 m. kvietimai teikti pasiūlymus dėl programos „Horizontas 2020“ darbo programos (dotacijos pradedantiems tyrėjams, dotacijos konsolidatoriui, dotacijos pažengusiems tyrėjams bei dotacijos koncepcijai pagrįsti (angl. Proof-of-Concept Grants)): 2014 m. buvo pateikta 8 530 pasiūlymų paraiškų, iš kurių 3 273 dėl dotacijų pradedantiems tyrėjams, 2 528 dėl dotacijų konsolidatoriui, 2 287 dėl dotacijų pažengusiems tyrėjams ir 442 dėl dotacijų koncepcijai pagrįsti (visos šios paraiškos turėjo būti pateiktos iki dviejų galutinių terminų). Iš jų 8 374 buvo tinkamos finansuoti ir todėl jas įvertino ekspertų vertinimo grupės. Pasibaigus kvietimui teikti pasiūlymus dėl dotacijų pradedantiems tyrėjams ir dotacijų koncepcijai pagrįsti dotacijai suteikti iš viso buvo atrinkti 378 pasiūlymai. 2014 m. kvietimas teikti pasiūlymus dėl dotacijų konsolidatoriui dar nėra užbaigtas, o 2014 m. kvietimas teikti pasiūlymus dėl dotacijų pažengusiems tyrėjams vis dar yra vertinamas, kadangi dėl to, kad Taryba ir Parlamentas programą „Horizontas 2020“ patvirtino per vėlai, kvietimų teikti pasiūlymus tvarkaraštis buvo nukeltas penkiems mėnesiams. 3. Informacijos apie programos „Horizontas 2020“ darbo programą ir Įstaigos 2014 m. veiklą rengimas ir skleidimas. 4. 2014 m. Mokslo taryba rengė reguliarius susitikimus Briuselyje ir visoje Europoje, paprastai nacionalinių institucijų kvietimu. Susitikimų organizavimas skirtingose šalyse (ES valstybėse narėse ar asocijuotosiose šalyse) – tai vienas iš būdų, kaip padaryti EMTT labiau matomą. Be to, tiek nacionalinių institucijų, tiek vietinių mokslinių ir mokslinių tyrimų bendruomenių nuomone, šie susitikimai yra svarbūs įvykiai. 2014 m. sausio 1 d.—2014 m. gruodžio 31 d. buvo surengtos penkios Mokslo tarybos plenarinės sesijos: sausio, kovo ir gruodžio mėn. jos buvo surengtos Briuselyje (Belgija), birželio mėn. – Osle (Norvegija), o spalio mėn. – Zagrebe (Kroatija). Mokslo taryba, atsižvelgdama į 2009 m. EMTT struktūros ir mechanizmų peržiūros ekspertų grupės rekomendacijas, įsteigė du nuolatinius komitetus: vienas komitetas teikia rekomendacijas dėl interesų konfliktų, mokslinio darbo drausmės pažeidimų ir etikos klausimų (CoIME), o kitas sprendžia klausimus, susijusius su vertinimo grupės narių atranka. Vykdomoji įstaiga padėjo vykdyti abiejų komitetų, kurie 2014 m. buvo susirinkę atitinkamai du ir tris kartus, pagrindinę veiklą. Mokslo tarybos nariai taip pat posėdžiavo darbo grupėse, kuriose buvo sprendžiami konkretūs klausimai. 2014 m. Vykdomoji įstaiga surengė įvairius EMTT darbo grupių dėl inovacijų ir ryšių su pramonės sektoriumi, atviros prieigos, tarptautinio dalyvavimo stiprinimo, lyčių pusiausvyros ir pagrindinių veiklos rodiklių posėdžius. Darbo grupės atlieka analizę ir padeda rengti EMTT mokslo strategiją teikdamos pasiūlymus, kuriuos plenariniame posėdyje tvirtina Mokslo taryba, tokiose jų įgaliojimus apimančiose srityse: EMTT santykių su pramonės (verslo) sektoriumi ir EMTT finansuojamų inovacijų mokslinių tyrimų poveikio tyrimas, EMTT pozicijos dėl atviros prieigos rengimas, užtikrinimas, kad EMTT kurtų pavyzdinę praktiką, susijusią su lyčių pusiausvyra mokslinių tyrimų srityje, tinkamų mechanizmų, skirtų padidinti ES nepriklausančių šalių tyrėjų dalyvavimą EMTT kvietimuose teikti pasiūlymus, nagrinėjimas, EMTT misijos įgyvendinimo stebėjimo ir vertinimo veiksmų plano, kuris neapsiribotų rodikliais ir tikslais, parengimas, Mokslo tarybos trumpalaikės, vidutinės trukmės laikotarpio ir ilgalaikės politikos rėmimas. 2014 m. savo veiklą plėtoti pradėjo nauja darbo grupė dėl platesnio dalyvavimo Europos mastu. Jos misija – skatinti Vidurio ir Rytų Europos šalis labiau ugdyti savo mokslo srities talentus ir daugiau investuoti į mokslinius tyrimus. Ji šiose šalyse padės geriau suvokti EMTT schemas ir geriau informuos mokslinių tyrimų bendruomenes apie tai, kokias galimybes EMTT dotacijos gali suteikti atitinkamo regiono mokslininkams, ir padidinti dar neatrastų mokslo srities talentų dalyvavimą. Vykdomoji įstaiga kartu su minėtų grupių nariais parengė darbinius dokumentus, kuriuose pateikiama analizė ir pagrindinė informacija apie darbo grupių ir nuolatinių komitetų nagrinėtus konkrečius klausimus. Pagrindinė su šių darbo grupių 2014 m. atliktu darbu susijusi veikla apėmė: Inovacijas ir ryšius su pramonės sektoriumi: 2014 m. liepos mėn. devyni EMTT dotacijų koncepcijai pagrįsti gavėjai iš pradžių buvo apmokyti, o tuomet paraginti pristatyti savo idėjas investuotojams, t. y. pramonės sektoriaus ir akademinės bendruomenės pirmaujančių naujovių kūrėjų ir tam tikrų rizikos kapitalo investuotojų tinklui pateikiant trumpą trijų minučių santrauką. Tai antrasis tokio tipo renginys, kurį surengė EMTT, bendradarbiaudama su žiniasklaidos bendrove „ScienceBusiness“. Pirmasis įvyko 2013 m. vasario mėn. Atvirąją prieigą: EMTT–DNRF bendrai surengto praktinio seminaro „Akademinės kompetencijos skatinimas besikeičiančiame pasaulyje“ kontekste buvo surengtas su atvirąja prieiga ir moksline kompetencija susijęs posėdis, kuris įvyko birželio mėn. kaip papildomas 2014 m. ESOF renginys. Vėliau rugsėjo mėn. surengtame dviejų dienų praktiniame mokslinių tyrimų duomenų valdymo ir dalijimosi jais seminare dalyvavo daugiau kaip 140 dalyvių iš visos Europos. Kiti renginiai apėmė kelis seminarus, kurie buvo surengti kartu su specialių atvirosios prieigos infrastruktūrų, kaip antai duomenų saugyklų „Dryad and figshare“, OAPEN fondo, kuris administruoja atvirosios prieigos knygų platformą, ir atkuriamumo iniciatyvos atstovais. Bendradarbiaujant su STM, Tarptautine mokslinių, techninių ir medicininių žurnalų leidėjų asociacija, buvo surengti dar du seminarai: vienas dėl žurnalų kainų nustatymo, o kitas – dėl ilgo teksto formato skelbimo skaitmeninėje aplinkoje. Lyčių pusiausvyrą: EMTT mokslo taryba, siekdama ir toliau spręsti moterų tyrėjų EMTT kvietimų teikti pasiūlymus metu teikiamų mažo pasiūlymų skaičiaus problemą, 2014 m. birželio mėn. patvirtino 2014–2020 m. EMTT lyčių lygybės planą. Dokumento, kurį parengė lyčių pusiausvyros darbo grupė, tikslas – ir toliau siekti 2007–2013 m. EMTT lyčių lygybės plano tikslų. Be to, lyčių pusiausvyros darbo grupė užsakė atlikti nepriklausomą tyrimą – įgyvendinti ERCAREER projektą – siekiant išnagrinėti EMTT dotacijų gavėjų (vyrų ir moterų) karjeros kelių ir modelių skirtumus ir panašumus bei pateikti rekomendacijas.